|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝ  Γραφείου Τύπου  & Επικοινωνίας  **Λαμία, 3/7/2018** |

**Το Θερινό Δημοτικό μας Θέατρο απέκτησε ξανά φωνή!**

Το Θερινό Δημοτικό Θέατρο Λαμίας άνοιξε ξανά χθες, Δευτέρα 2 Ιουλίου, τις πύλες του για τους δημότες με μια μοναδική συναυλία από τις δύο σπουδαιότερες και μακροβιότερες δομές του, τη Δημοτική Φιλαρμονική και το Δημοτικό Ωδείο Λαμίας. Ο ανακαινισμένος με σύγχρονες εγκαταστάσεις χώρος, θα φιλοξενεί από εδώ και στο εξής τις καλοκαιρινές πολιτιστικές και ψυχαγωγικές μας εκδηλώσεις, γιατί ο Πολιτισμός μας ενώνει και μας κάνει καλύτερους!

Η Φιλαρμονική του Δήμου υποδέχθηκε μουσικά τους καλεσμένους, έξω από το Δημοτικό Θέατρο, ενώ στη συνέχεια ο οικοδεσπότης, Δήμαρχος Λαμιέων Νίκος Σταυρογιάννης, καλωσόρισε τους δημότες απευθύνοντας χαιρετισμό. Ακολούθησε ο καθηγητής Κωνσταντίνος Μπαλωμένος που έκανε μια αναδρομή στην ιστορία του Θερινού Δημοτικού Θεάτρου.

Ακολούθησε συναυλία των δομών του Δήμου Λαμιέων:

* της Δημοτικής Φιλαρμονικής Λαμίας, υπό τη διεύθυνση του Αρχιμουσικού της Δημήτρη Μαντά και
* του Δημοτικού Ωδείου Λαμίας με τη συμμετοχή της Μικτής Δημοτικής Χορωδίας, του Συνόλου «Homo Vocalis», της Σχολής Φωνητικής και της Σύγχρονης Ορχήστρας του. Μουσική προετοιμασία και διεύθυνση: Μιχάλης Παπαπέτρου και Λιλή Βαρακλιώτη.

Το Θερινό Δημοτικό Θέατρο ανήκει πλέον στους δημότες του και είναι έτοιμο να γράψει νέες σελίδες στην ιστορία του!

**Από το Γραφείο Τύπου**